## Møtebok for Bamble kirkelige fellesråd

|  |  |
| --- | --- |
| **Møtedato:** | 09.06.2022 |
| **Møtetid:** | kl. 18:00 |
| **Møtested:** | Bamble kirke/Stathelle kirke |

**Tilstede:**

Trond Engnes, Anne Karine Eriksen, Trond Bjørnar Johansen, Ragnhild Kristoffersen, Odd Morten Lund, Astrid Thomasberg, Jorunn Werswick, Irene Wold, Rigmor Eek Pedersen, Erling Soldal.

**Meldt forfall:**

Børre Bamle og Sylvia Fuglset.

Møtet startet med befaring i Bamble kirke vedr utbedringen som foregår der.

Innkalling og møteprotokoll fra 17.03.2022 godkjent.

**Saker**

**Sak 000007 Kirketjenerne har vært på Rørholt kirkegård og hugget trær.**

Det har blitt hugget flere trær på utsiden av gravplassen på Rørholt, dette er gjort etter samtykke fra grunneier. Tillitsvalgte og kirkevergen informerte om saken.

**Sak 000008 Kulesteinsgjerdet på Eik gravlund**

Kirketjenerne har startet å rive kulesteinsgjerdet på Eik gravlund, mangler fortsatt noe. Tillitsvalgte og kirkevergen informerte om saken

**Sak 000009 Utbedring kirkegårdsgjerde Stathelle kirkegård**

Kirketjenerne er i startfasen av dette prosjektet. Tillitsvalgte og kirkevergen informerte om saken.

**Sak 000010 Sommerstellet av gravstellavtlene er gjennomført**

Kirketjenerne har gjennomført arbeidet. Tillitsvalgte og kirkevergen informerte om saken.

**Sak 000011 Omgjøring av blomsterbed ved navnet minnelund på Eik gravlund**

Blomsterbedet på navnet minnelund på Eik gravlund fungerer dårlig ifht formålet. Det er kun en del av bedet som blomster av gangen. Kirketjenerne arbeider med å finne en hensiktsmessig løsning, hvor det er mulig å få til at hele blomsterbedet ser fint ut hele sommerperioden. Tillitsvalgte og kirkevergen informerte om saken. Fellesrådet var enig at det var viktig at det ble anlegges et blomster-bedd som forskjønner området, og som samtidig er mulig å klare å vedlikeholde.

**Sak 000012 Status utbedring av Bamble kirke.**

Tillitsvalgte og kirkevergen informerte.

**Sak 000013 Busjettrapport pr 31.05.2022**

Økonomirådgiveren informerte om den økonomiske situasjonen til Bamble kirkelige fellesråd pr

31.05.2022.

**Sak 000014 Redusert rammetilskudd fra kommunen, utover det som allerede var varslet**

Økonomirådgiveren informerte.

**Sak 000015 Skraping og maling av klokketårnet på Eik gravlund**

Størm & Sivertsen AS maler og skraper klokketårnet for kr 70.000,- esk.mva. Midlene tas fra bygningsvedlikeholdsfondet. Kirkevergen informerte.

**Sak 000016 Kirketjenerne har startet utbedringene av Schougaard og Hennum gravstedene på Langesund kirkegård**

 Tillitsvalgte og kirkevergen informerte om hvor lagt prosjektet nå er kommet.

**Sak 016/22 Bruk av tilskuddsmidler - valg 2023**

|  |
| --- |
| I september 2023 er det kommunevalg og kirkevalg.I den forbindelse er det vanlig praksis at fellesrådet mottar ca kr 110.000,- fra kirkerådet, som skal benyttes i forbindelse med valget.Disse midlene har de siste valgårene blitt benyttet til bl.a:* Utgifter til mat til valgfunksjonærene
* Utgifter til innkjøp av div. materiell (stemmeavlukker, gateflagg, samt div valgrekvisita)
* Honorar til ansatt for å bistå som valgkoordinator
* Gjennomføring av valgkurs

Kravene og regelverket som omhandler kirkevalg har blitt mer komplekst de seinere årene. Det kreveradministrering, forberedelse og oppfølging i perioden høst 2022 – høst 2023.Det har vært krevende for administrasjonene å utføre denne oppgaven på toppen av en allerede krevende arbeidshverdag. Svært mange kirkeverger deler denne oppfattelsen.Kirkevergene i prostiet har snakket om denne utfordringen, og Bamble og Kragerø har et ønske om samarbeid over fellesrådsgrensene vedr dette.En ansatt i Bamble kirkelige fellesråd har tidligere fått godtgjøring for denne meroppgaven fra midlene som kommer til valggjennomføring. Dette er en oppgave vedkommende ikke lenger ønsker å ha hovedansvar for, men er villig å fortsette å arrangere og bidra til gjennomføring av kirkevalget lokalt i Bamble. De flest praktiske gjøremålene vil allikevel falle på kirkevergekontoret, slik som:* Innlegging av kandidater i medlemsregisterets valgmodul
* Klargjøring av valg-avlukker og annet materiell
* Forhåndsstemming
* Organisering av valglokaler
* Bestilling av mat
* Oppfølging på valgdagen
* Oppfølging etter valget
* Innlegging av valg resultat i valgmodulen

Kragerø kirkelige fellesråd har en menighetssekretær som kan ta på seg ekstraoppgaven i en 12% prosjektstilling som valgkoordinator i et år, fra høsten 2022- til høsten 2023. Dette er en oppgave som kirkevergene ser at ikke vil være vesentlig mer krevende om man er koordinator for tre eller ti sokn, da det er de samme forberedelsene, informasjonen og oppfølgingen som skal ut til soknene. Derfor mener kirkevergene i de to fellesrådsområdene, at det vil være ressurssparende å samarbeide om dette over fellesrådsgrensene.Drangedal ønsker kun å delta på felleskurs for valgfunksjonærer. For å kunne lønne prosjektstillingen som beskrevet over foreslår kirkevergen at godtgjørelsen for valgfunksjonærer fortsatt bortfaller for 2023, og at disse midlene isteden benyttes til lønnsmidler til til felles valgkoordinater.12 % stilling i et år vil koste totalt ca kr 72.000,-. Deles dette beløpet på Kragerø og Bamble vil utgiftene for Bamble kirkelige fellesråd utgjøre ca kr 36.000,-. Resten av tilskuddet til valget vil bli benyttet til de oppgavene som må løses lokalt.Det er evt viktig at de som blir forespurt om å være valgfunksjonærer blir opplyst om at det ikke betales godtgjørelse for oppgaven. |

*Forslag til vedtak:*

|  |
| --- |
| Godkjent. |

*Møtebehandling:*

|  |
| --- |
| Fellesrådet diskuterte saken. |

*Vedtak:*

|  |
| --- |
| Enstemmig godkjent. |

**Sak 017/22 Forslag til utfordringsnotat 2023-2025**

|  |
| --- |
| Vedlagt ligger forslag til utfordingsnotat for Bamble kirkelige fellesråd. Utfordringsnotatet må sendes over til Bamble kommune ifht budsjettprosessen til kommunen. |

*Forslag til vedtak:*

|  |
| --- |
| Godkjent |

*Møtebehandling:*

|  |
| --- |
| Bamble kirkelige fellesråd gikk gjennom forslaget til utfordringsnotat. Fellesrådet ønsket at det skulle bli gjort noen få endringer før utfordringsnotatet oversendes til Bamble kommune:1. Fjerne utfordring nr 2, under tjenesteområdet «Gravplasser»: **Tilsetting av ulesket kalk i graver for å gjøre gravplassene bærekraftig i fremtiden**.

Erfaringer fra andre gravplassforvaltninger viser at lesking av graver ikke gir ønsket resultat.1. En tilføying i utfordring nr 1, under tjenesteområde «Administrasjon»: **100 % stillingsressurs som administrativ støtte for fellesrådsadministrasjonen og de tre menighetene i Bamble kirkelige fellesrådsområde**,:…Det er viktig at kirkevergestillingen fortsetter å være en stilling det er mulig å stå i over tid.
2. Endre feilskriving vedr stillingsstørrelse i utfordring nr 2, under tjenesteområde «Kirker»: **Økning av organistbemanning med 50 % stilling**,
* Fra totalt 180 % stilling til 190 % stilling.
* Fra 30 % stilling til 40 % stilling med hovedarbeidssted i Stathelle og Herre kirke
 |

*Vedtak:*

|  |
| --- |
| Enstemmig godkjent etter at endringene er gjennomført. |

**Sak 018/22 Revisjonsberetning 2021**

|  |
| --- |
| Se vedlegg. Tas til etterretning |

*Forslag til vedtak:*

|  |
| --- |
| Godkjent |

*Møtebehandling:*

|  |
| --- |
|  |

*Vedtak:*

|  |
| --- |
| Enstemmig godkjent. |

**Sak 019/22 Forslag til utbedring av Olavskirken ifht vannavrenning fra taket**

|  |
| --- |
| Kirketjenerne har i noe tid sett at vannet som renner fra taket på Olavskirken i Bamble fører til stor fuktdannelse på terrenget utenfor deler av kirken, spesielt på den siden som vender mot Bamble kirke. Dvs ytterveggen der Maria kapellet ligger.Noe av denne fukten trenger inn i kapellet og danner fuktskader inne i Maria kapellet. Kirketjenerne har også sett at vinduet i Maria kapellet trenger utbedring, samt at de har sett at det er noe sprekkdannelser i fugene på ruinen. På bakgrunn av dette har kirkevergen innhentet tilstandsrapport med forslag til hva som må gjøres av utbedringer på Olavskirken, for å ta vare på den (se vedlegg). Det er Akasia AS som har utarbeidet rapporten.Kirkevergen forslår å starte med å lede vannet bort fra ruinen, slik at terrenget kan tørke opp, samt utbedre det lille vinduet i Maria kapellet.Det er innhentet pris på kobbertakrenner på i underkant av kr 100.000,- (se vedlegg). Kirkevergen anbefaler Bamble kirkelige fellesråd å bevilge kr 150.000,- fra koronamidler (kr 210.000,-) fellesrådet har fått til formålet, til å få anlagt kobbertakrenner i de områdene hvor det er mest fukt rundt Olavskirken, samt utbedring av vinduet i Maria kapellet. Samtidig anbefaler kirkevergen å fortsette utbedringsarbeidet, om det er flere midler igjen til å ta tak i videre utbedring. |

*Forslag til vedtak:*

|  |
| --- |
| Godkjent. Saken sendes videre til godkjenning hos Statsforvalteren i Vestfold og Telemark. |

*Møtebehandling:*

|  |
| --- |
| Kirkevergen gikk gjennom saken for Bamble kirkelige fellesråd. |

*Vedtak:*

|  |
| --- |
| Godkjent. Saken sendes videre til godkjenning hos Statsforvalteren i Vestfold og Telemark. |

**Sak 020/22 Forslag til møte datoer ande halvår 2022**

|  |
| --- |
| Administrasjonen foreslår følgende datoer for andre halvår 2022:08.sept., 20.okt og 08.des. |

*Forslag til vedtak:*

|  |
| --- |
| Godkjent |

*Møtebehandling:*

|  |
| --- |
| Den foreslåtte møtedatoen 08.desember 2022 ble endret til **01.desember 2022** |

*Vedtak:*

|  |
| --- |
| Møte datoene siste halvår 2022 blir: **08.sept., 20.okt og 01.des.** Enstemmig godkjent. |

For Bamble kirkelige fellesråd

Astrid Thomasberg

Kirkeverge